เรื่องร้องเรียน: มีการใช้พื้นเขตชุมชนเพื่ออยู่อาศัยซึ่งเป็นซอยคับแคบ ทำประกอบการเป็นโรงรับซื้อของเก่า “โชคชัยรับซื้อของเก่าหลักสี่ 02-5740557” ซึ่งน่าจะขัดกับ พรบ. สร้างความเดือดร้อนมานาน ชาวบ้านร้องเรียนเขตหลักสี่ไม่ดำเนินการแก้ไขให้ถูกต้อง  รถรับซื้อของเก่าคันใหญ่ก็เข้าออก และจอดตามอำเภอใจ จะขวางทางใคร จะขวางทางเข้าออกบ้านใคร ที่ดินของใคร ก็ไม่สนใจใช้คำพูดว่า “เป็นถนนสาธารณะ” และ “ผมจบสถาปัตย์จุฬา ไม่ใช่ขี้ไก่ รู้ข้อกฏหมายดี” ใหญ่คับซอยแจ้งวัฒนะ 10 แยก 2 แต่สำนักงานเขตไม่เห็นความเดือดร้อนของชาวบ้าน เอวังประเทศไทย
การดำเนินการของเจ้าหน้าที่: วันที่ 21 กันยายน 2565 เจ้าหน้าที่ดำเนินการตรวจสอบกรณีเรื่องร้องทุกข์ร้านโชคชัยพานิช ซอยแจ้งวัฒนะ 10 ถนนแจ้งวัฒนะ แขวงทุ่งสองห้อง เขตหลักสี่ สถานประกอบการดังกล่าวมีใบอนุญาตจากกรุงเทพมหานคร อนุญาตให้นายอานุภาพ เจริญเลิศวิลาศ ใช้ชื่อสถานประกอบการว่า โชคชัยพานิช เล่มที่ 411103 เลขที่ 064 ปี 2547 ประกอบกิจการ สะสมวัสดุชำรุดใช้แล้วหรือเหลือใช้ ประเภท การสะสมวัตถุหรือสิ่งของที่ชำรุดใช้แล้วหรือเหลือใช้ ลำดับที่ 13.5 ณ เลขที่ 99/156 ซอยแจ้งวัฒนะ 10 ถนนแจ้งวัฒนะ แขวงทุ่งสองห้อง เขตหลักสี่ และ เล่มที่ 411104 เลขที่ 023 ปี 2547 ประกอบกิจการ การทำโลหะเป็นของใช้ฯ     ประเภท การผลิตภาชนะ เครื่องประดับ เครื่องมือ อุปกรณ์ หรือเครื่องใช้ต่างๆ ด้วยโลหะ หรือแร่ ลำดับที่ 6.1 (ข)            ณ เลขที่ 104 ซอยแจ้งวัฒนะ 10 ถนนแจ้งวัฒนะ แขวงทุ่งสองห้อง เขตหลักสี่ ขณะตรวจสอบพบสถานประกอบการเปิดดำเนินการ จึงสอบถามนายอานุภาพ เจริญเลิศวิลาศ (เจ้าของ) ทราบว่าเปิดรับซื้อของโดยจัดเก็บของแต่ละประเภทไว้เป็นสัดส่วน และส่งจำหน่ายทุกวัน โดยที่ร้านเปิดตั้งแต่ เวลา 08.00 – 18.00 น. มีพนักงานเป็นคนไทย จำนวน 12 คน เจ้าหน้าที่จึงแนะนำพร้อมกำชับผู้ประกอบการให้ควบคุมสุขลักษณะภายในและพื้นที่โดยรอบสถานประกอบการมิให้ก่อให้เกิดเหตุเดือดร้อนรำคาญแก่ผู้พักอาศัยบริเวณใกล้เคียง ทั้งนี้เจ้าหน้าที่จักดำเนินการติดตามและเฝ้าระวังอย่างใกล้ชิดต่อไป
ความเห็นของผู้แจ้ง: จากรายงานผลการลงพื้นที่ของเจ้าหน้าที่เขตหลักสี่ (ไม่ทราบว่าหน่วยงานใด) พร้อมทั้งได้จัดทำรายงานสรุปผลแจ้งเพื่อทราบผ่านทาง TraffyFondue ลว. 26-09-2022 นั้น ผู้ร้องเรียนเห็นว่าเป็นการแก้ปัญหาไม่ตรงจุด (เกาไม่ถูกที่คัน) ไม่ทราบว่าเป็นความเข้าใจคลาดเคลื่อนในข้อร้องเรียน หรือจงใจตีความข้อร้องเรียนแบบศรีธนัญชัย เพราะในคำชี้แจงระบุว่า “เจ้าหน้าที่จึงแนะนำพร้อมกำชับผู้ประกอบการให้ควบคุมสุขลักษณะภายในและพื้นที่โดยรอบสถานประกอบการมิให้ก่อให้เกิดเหตุเดือดร้อนรำคาญแก่ผู้พักอาศัยบริเวณใกล้เคียง...” ซึ่งดูเหมือนจะเป็นการเข้าไปตรวจสอบสุขลักษณะ สุขอนามัย ของสถานประกอบการ ผู้ประกอบการ และพนักงานคนไทย 12 คน! ด้วยความห่วงใย แต่กลับเพิกเฉยและมองข้ามปัญหาข้อร้องเรียนหลักที่สำคัญ คือ ความเดือดร้อนของชุมชนและผู้อยู่อาศัยในบริเวณโดยรอบนับร้อยหลังคาเรือน อันเป็นผลมาจากการที่ทางสำนักงานเขตหลักสี่ ได้อนุญาตให้มีการประกอบการธุรกิจลักษณะดังกล่าวนับแต่ปี พ.ศ.2547 ซึ่งมีการดำเนินกิจการและประกอบการซื้อขายของเก่าและขยะ หลายจุด-หลายตำแหน่ง ในพื้นที่โดยรอบบริเวณดังกล่าว มีทั้งโรงรับซื้อของเก่า โกงดังเก็บของเก่า โรงคัดแยก ซึ่งล้วนแต่อยู่ในเขตชุมชนที่เป็นพื้นที่อยู่อาศัยที่ค่อนข้างแออัด อันมีลักษณะเป็นตรอกซอกซอยที่มีขนาดของถนนคับแคบมาก ๆ ธุรกิจรับซื้อของเก่าดังกล่าวมีการใช้รถบรรทุกขนาดใหญ่จำนวนหลายคันวิ่ง เข้า-ออก และ ขึ้น-ลง ของเก่าและขยะที่รับซื้อตลอดเวลา อีกทั้งยังถือวิสาสะใช้พื้นที่ของถนนบริเวณตามตอกซอกซอยโดยไม่สนใจว่าใครจะเดือดร้อนอย่างไร ในการจอดรถบรรทุกขนาดใหญ่ของตนเองจำนวนหลายคัน เป็นการขีดขวางการสัญจร และการ เข้า-ออก บ้านพักอาศัยและที่ดินของคนในชุมชนมานานนับสิบปี ตลอด 24 ชั่วโมง x 7 วันต่อสัปดาห์ ไม่เว้นวันหยุดราชการ หาใช่ก่อความเดือนร้อนรำคาญเฉพาะเพียงแค่ช่วงเวลา 08.00-18.00 น. ตามเวลาของสถานประกอบการดังที่ระบุในรายงานของเจ้าหน้าที่ไม่ ปัญหาความเดือนร้อนของชาวบ้านนั้นปรากฎเด่นชัดเป็นบริเวณกว้างของพื้นที่โดยรอบทุกตรอกซอกซอย แต่ไม่ทราบว่าเจ้าหน้าที่ได้มีการตรวจสอบและมองเห็นหรือไม่ ผู้ร้องเรียนหวังว่าภาพถ่ายเพียง 1 ใบ ของพื้นที่สถานประกอบการที่ถูกเก็บกวาดให้ดูโล่งสายตาชั่วคราว (ตามที่แนบในรายงานการแจ้งกลับข้อร้องเรียน) คงจะไม่ใช่ผลสรุปของการจัดการปัญหาของการร้องเรียนในครั้งนี้ดังที่ปรากฎในรายง...
พื้นที่: แขวงทุ่งสองห้อง เขตหลักสี่ กรุงเทพมหานคร